Folketing
2003-03-21

For hvis man fra Dansk Folkepartis side mente, at det her var rigtig godt, skulle vi vel stille med noget mere skarpt. Så skulle vil vel have specialstyrkerne derned. Skulle vi ikke det, spørger jeg hr. Langballe. Altså man kan vel ikke både blæse og have mel i munden. Enten mener man det, eller også mener man det ikke. Enten synes man, det er rigtigt, eller også synes man, det er forkert. Så er det ikke en forkert beslutning, vi skal træffe om lidt, at det er en ubåd, og at det er korvetten »Olfert Fischer«? Skulle det ikke have været jægerne, frømændene ind i Bagdads gader? Er det ikke det, hr. Langballe i virkelighedens verden gerne ville, hvis det er så rigtigt, det, der foregår i øjeblikket? Til hr. Søren Gade: Jeg er ikke i tvivl om, at Saddam Hussein har masseødelæggelsesvåben. Og hvis de bliver fundet, bekræfter det blot, at det er rigtigt, det spor, vi har været på i verden de sidste 12 år. Den mand skal afvæbnes.